b'\n_START_ARTICLE_\nCityvarasto\n_START_PARAGRAPH_\nCityvarasto Oyj on suomalainen pienvarastoja vuokraava yritys, joka on toiminut vuodesta 1999 l\xc3\xa4htien. Cityvarasto kuuluu maailmanlaajuisesti pieneen ryhm\xc3\xa4\xc3\xa4n pienvarastoyrityksi\xc3\xa4, joilta pienvaraston voi vuokrata verkkokaupasta. Cityvarasto voitti vuonna 2011 FEDESSAN (The Federation of European Self Storage Associations) Innovation of the year-palkinnon. Kasvu Open 2016 kilpailussa Cityvarasto sijoittui kahdeksan parhaan joukkoon. Vuonna 2017 Cityvarasto valittiin vuoden Helsinkil\xc3\xa4iseksi yritykseksi._NEWLINE_Cityvaraston liiketoiminnan ydin on kiinteist\xc3\xb6jen ostaminen ja muuntaminen moderneiksi pienvarastohotelleiksi. Yhti\xc3\xb6 on noin 27\xc2\xa0%:n markkinaosuudellaan ja 37 pienvarastotoimipisteell\xc3\xa4\xc3\xa4n sek\xc3\xa4 noin 60\xc2\xa0000 neli\xc3\xb6ll\xc3\xa4\xc3\xa4n Suomen suurin pienvarastoyhti\xc3\xb6 (vuonna 2018). Yhti\xc3\xb6 on lanseerannut franchising konseptin laajentuakseen entist\xc3\xa4 pienemmille paikkakunnille Suomessa. Ensimm\xc3\xa4inen franchising-piste on avattu Hyvink\xc3\xa4\xc3\xa4lle.'